cyanic-selkie/wikianc huggingface dataset:
Paris Hilton’s British Best Friend
Paris Hilton's My New BFF on tosi-tv-sarja. Siinä Paris Hilton etsii itsellensä uutta tosi ystävää. Sarja oli kahdeksan osan mittainen ja sitä esitettiin vuonna 2009 MTV:llä, alun perin ITV2-kanavalla. Ystäväkokelaille pidettiin erilaisia haasteita ja sarjan edetessä heitä karsiutui ohjelmasta pois. Paris Hiltonin parhaaksi ystäväksi valikoitui 13 osallistujan joukosta Samuel, joukon ainoa mies.
Skopolamiini
Skopolamiinia ja atropiinia sisältäviä kasveja käytetään myös päihteinä, koska niillä on rauhoittava ja hallusinogeeninen vaikutus. Tällaisia kasveja ovat muun muassa hulluruoho, hullukaali ja pasuunat.
Skopolamiini on tropiinihapon (C9H10O3) ja skopiinin (C8H13NO2) esteri, ja se eroaa atropiinista vain skopiinissa olevan epoksirakenteen suhteen. Skopolamiini esiintyy lääkkeissä usein bromidimuotonaan. Skopolamiinin leimahduspiste on 232,2 °C.
Metyyliskopolamiini ja butyyliskopolamiini ovat skopolamiinista kemiallisesti johdettuja kvartaarisia yhdisteitä, jotka pysyvät elimistön pH:ssa ionisoituneina, ja imeytyvät huonosti ruoansulatuskanavasta.
Käyttö ja vaikutukset
Matkapahoinvoinnissa esiintyvää oksentelua skopolamiini estää tehokkaasti jo pieninä annoksina (0,1–0,7 mg), joka aiheuttaa vain lieviä sivuvaikutuksia. 0,1 mg esti oksentamisen 75 % koehenkilöistä. Skopolamiinilaastarilla voidaan ehkäistä merisairautta pitkäaikaisesti. Laastaria käytetään myös psykiatrisessa hoidossa klotsapiini-lääkityksen yhteydessä kuolaamisen ehkäisemiseksi.
Skopolamiini aiheuttaa jo terapeuttisina annoksina väsymystä, pahoinvointia ja sekavuutta, jotka ovat antikolinergien tyypillisiä sivuvaikutuksia keskushermostossa. Skopolamiini erittyy äidinmaitoon ja läpäisee istukan.
Skopolamiinia käytetään värikalvontulehduksen hoitoon, sillä laajennetaan mustuainen. Sitä on myös pyritty käyttämään totuusseerumina.
Biosynteesi
Skopolamiinin biosynteesi eli muodostuminen kasveissa:
800px
Wade Barrett
thumb|Wade Barrett Tribute to the Troops -show’ssa. Stuart Alexander "Stu" Bennett (s. 10. elokuuta 1980) on englantilainen showpainija.
Hänellä on sopimus tällä hetkellä WWE:n kanssa. Hän työskentelee SmackDown brändissä Bad News Barrett nimellä ja oli Nexus -nimisen ryhmän johtajana, kunnes hänet karkotettiin hänen hävittyään John Cenalle sekä Randy Ortonille Triple Threat-ottelussa. Hän teki SmackDown-debyyttinsä hyökkäämällä Big Shown kimppuun. Hän voitti ensimmäisen kauden NXT:n. Hän on esiintynyt monilla kehänimillä, kuten Stu Sanders ja Lawrence Knight. Bennett painaa 112 kg ja on 198 cm pitkä. Nykyään hän on Intercontinental Champion voitettuaan Kofi Kingstonin.Hävisi Wrestlemaniassa The Mizille mutta voitti heti takaisin seuraavana päivänä Rawissa.
Debyytti
Bennett päätti, että hänestä tulee ammattilaispainija 21 vuoden ikäisenä ja harjoitteli Jon Richien ja Al Snown avulla. Hän teki debyyttinsä kesäkuussa 2004 nimellä Stu Sanders 30 miehen battle royal -ottelussa NWA Hammerlock Wrestlingissä. Sanders esiintyi myös monissa Dropkixx Wrestling ja All Star Wrestling -tapahtumissa. Sanders otteli Real Quality Wrestlingissä, ja hävisi Sheamus O'Shaughnessylle 24. maaliskuuta vuonna 2007 Lontoossa.
Kehitysterritoriot 2007-2010
left|thumb|Barrett FCW:ssa Lokakuussa 2007 Bennett teki sopimuksen World Wrestling Entertainmentin kanssa ja valitsi territorioksi Ohio Valley Wrestlingin nimellä Stu Sanders. Hän muodosti tiimin Paul Burchillin kanssa, ja he kävivät monia otteluita Major Brotherseja vastaan. 2. tammikuuta 2008 Sanders ja Burchill voittivat OVW Southern Tag Team mestaruudet päihittämällä Colt Cabanan ja Charles Evansin turnauksen finaalissa. Sanders ja Burchill pitivät mestaruuksia melkein kaksi kuukautta, mutta he hävisivät Los Locoseille 27. helmikuuta. Kun WWE lopetti OVW:n kanssa kehityksellisen territorion sopimiksen, Sanders ja lukuiset muut WWE:n talentit muuttivat toiseen territorioon Florida Championship Wrestlingiin.
6. toukokuuta 2008 Sanders ja Drew McIntyre (The Empire) voittivat The Puerto Rican Nightmaresin (Eddie Colón ja Eric Pérez) voittaen FCW Florida Tag Team mestaruudet. 17. heinäkuuta he kuitenkin hävisivät ne takaisin The Puerto Rican Nightmareseille FCW:n nauhoitetulla TV lähetyksellä. Tämän jälkeen tiimi hajosi, ja hän vaihtoi nimensä Stu Bennettiksi, Lawrence Knightiksi ja Wade Barrettiksi. 2009 loppupuolella Barrett toimi kommentaattorina Dusty Rhodesin kanssa. 14. helmikuuta Barrett oli normaalisti kommentoimassa FCW Heavyweight Mestaruus matsia, kunnes hän sai puhelun. Puhelun loputtua hän sanoi "Time to go to work" ja hyökkäsi mestarin Justin Gabrielin ja Michael Tarverin kimppuun. Seuraavalla viikolla hän selitti, että teki kaiken vain rahasta ja Wade halusi myös FCW Heavyweight Mestaruuden. 28. helmikuuta hänellä oli mahdollisuus tulla 1 haastajaksi voittamalla neljän miehen ottelu, mutta Wade ei matsia voittanut. 18. maaliskuuta FCW:n nauhoitetussa lähetyksessä Barrett osallistui Triple Threat matsiin, mikä käytiin FCW Heavyweight mestaruudesta. Matsiin osallistui myös mestari Justin Gabriel ja Alex Riley. Matsin voitti Riley, Barrettin avulla.
NXT ja Nexus (2010–2011)
left|thumb|Barrett syyskuussa 2010 osana Nexusia. 16. helmikuuta 2010 ilmoitettiin, että Barrett ottaa osaa WWE NXTssä, missä hän pyrki pääsemään WWE:n sarjoihin. NXT:ssä hänen mentorina toimii Chris Jericho. 2. maaliskuuta Barrett teki debyyttimatsinsa Daniel Bryania vastaan ja voitti. 30. maaliskuuta proiden äänestyksessä Wade sijoittui toiseksi. 14. huhtikuuta hän voitti "talk the talk" haasteen ja voitti myös oman sisääntulo musiikin. 11. toukokuuta NXT:n toisessa eliminointi show’ssa Barrett nousi ensimmäiselle sijalle. 1. kesäkuuta kauden finaalissa Barrett voitti kilpailun ja WWE sopimuksen voittaen David Otungan ja Justin Gabrielin. 7. kesäkuuta RAW'ssa, kaikki ensimmäisen kauden NXT rookiet, Barrettin johdolla sekaantuivat John Cenan ja CM Punkin väliseen päätapahtumaotteluun hyökkäämällä molempien kimppuun. Tämä ei kuitenkaan vielä riittänyt. He hakkasivat selostajat, kehään kuuluttajan, tuhosivat kehää, turvamuuria, jne. Seuraavan viikon RAW'ssa Barrett ja muut entiset NXT rookiet vaativat, että General Manager, Bret Hart antaisi heille täysiaikaisen sopimuksen, mutta Hart erotti Barrettin ja sanoi, että heidän täytyisi poistua rakennuksesta. Myöhemmin illalla he raahasivat Bretin limusiiniin ja törmäilivät sillä muihin autoihin, kunnes Bret antoi heille sopimukset, mutta he muuttivat mieltään ja antoivat hänen päättää sunnuntaihin mennessä. WWE Fatal 4 Way tapahtumassa ryhmä sekaantui päätapahtumaan, mikä käytiin WWE -mestaruudesta John Cenan, Randy Ortonin, Edgen, ja Sheamusin välillä. Heidän sekaantumisensa maksoi Cenalle WWE -mestaruuden, jonka hän hävisi Sheamukselle.
Seuraavana iltana Vince McMahon erotti Bret Hartin ja ilmoitti, että on palkannut uuden General Managerin, joka on allekirjoittanut jokaiselle ensimmäisen kauden NXT rookielle sopimuksen, ja hän myös otti uudestaan käyttöön Waden mestaruusotteluprosessin. Myöhemmin päätapahtumassa rookiet, nyt nimellä The Nexus, hyökkäsivät, ei vain Cenan kimppuun vaan myös McMahonin kimppuun, joka oli juuri ottamassa kaiken kunnian itselleen, mitä Nexus oli tehnyt. 28. kesäkuuta RAW'ssa Barrett ei esiintynyt televisiossa, koska hänen työviisuminsa oli loppunut. Hän kuitenkin pystyi palaamaan jo ensi viikon RAW'hon. 5. heinäkuuta RAW'ssa GM ilmoitti, että kukaan Nexusin jäsenistä ei saisi mestaruusmahdollisuutta ennen erillistä ilmoitusta. Myös hyökkäyskielto oli poistettu käytöstä. Seitsemän RAW'n supertähteä John Cenan johtamana yrittivät hyökätä Nexusin kimppuun, mutta 7 muuta RAW'n supertähteä tulivat taistelun keskeyttämään hyökkäämällä Cenan joukkojen kimppuun. Tämän kaaoksen jälkeen GM ilmoitti, että myöhemmin illalla Cenan ja Barrettin täytyy tehdä aselepo. Cena kuitenkin hylkäsi aselevon ja yritti iskeä Barrettille Attitude Adjustmentia, mistä seurasi Nexusin ja RAW'n rostereiden välinen taistelu. Kun Cena ei suostunut irrottamaan luovutusliikettään Darren Youngista, GM ilmoitti, että Cena tulisi kohtaamaan kaikki Nexusin jäsenet seuraavalla viikolla. Ilmoituksen jälkeen Cena heitti Youngin kulmatolppaan, heitti häneen teräsportaan ja työnsi Darrenin päälle kuulutuspöydän, kuten Sheffield oli tehnyt Cenalle jo useampien viikkojen ajan. 12. heinäkuuta RAW'ssa, ryhmä hyökkäsi Yoshi Tatsun, John Morrisonin ja Evan Bournen kimppuun näyttämön takaisella tilalla. Nexus yritti myös hyökätä Sheamuksen kimppuun, mutta hän ehti juosta karkuun. Myöhemmin illalla Nexus voitti kuusi-yhtä vastaan handicap ottelun John Cenaa vastaan. Darren Young ei osallistunut, koska hän toipui edellisen viikon tapahtuneesta. Ottelun jälkeen he yrittivät saartaa Cenan, mutta Sheamus juoksi tuolin kanssa auttamaan Cenaa.
Seuraavan viikon RAW'ssa, Wade teki yksi yhtä vastaan debyytin voittaen Mark Henryn. Matsin jälkeen Nexus pyysi Cenaa liittymään heihin, mutta Cena ei suostunut vaan ilmoitti, että SummerSlamissa Nexus tulisi kohtaamaan Cenan lisäksi Edgen, Chris Jerichon, The Great Khalin, John Morrisonin, R-Truth ja Bret Hartin 7 vs. 7 Elimination ottelussa. SummerSlamissa, Barrett oli viimeisenä Nexusista ja Cena oli viimeinen WWE:n joukkueesta, mutta Barrett hävisi luovutuksella. Seuraavassa RAW'ssa Nexus teki stipulaation; jos joku Nexusin jäsen häviää, hänet tulisi potkia Nexusista. Kaikki muut onnistuivat voittamaan oman ottelunsa paitsi Darren Young, joka hävisi luovutuksella Cenalle. Matsin jälkeen Nexus pieksi Youngin. Seuraavan viikon RAW'ssa Wade käytti NXT:n voiton myötä ansaitseman mestaruusottelun Sheamusia vastaan Night of Championsiin, mutta general manager ilmoitti matsin olevan Six-Pack Elimination Challenge ottelu, johon osallistuisi vielä Cena, Edge, Jericho, ja Orton. Youngin poistettua ryhmästä ja Shelffieldin loukkaannuttua Nexus kohtasi ja voitti 5 vs. 5 eliminaatio-ottelussa Cenan, Sheamusin, Edgen, Jerichon, ja Ortonin, Barrettin eliminoimalla viimeisenä Ortonin RAW'n 900. jaksossa. Aiemmin samana iltana Nexus oli auttanut Kanea The Undertakerin lyömisessä. 6. syyskuuta RAW'ssa Barrett hävisi Ortonille Youngin häirittyä häntä.
Night of Championsissa Barrett epäonnistui voittamaan WWE -mestaruuden Ortonin eliminoitua hänet. Seuraavan illan RAW'ssa Cenan piti otella Barrettia vastan, mutta Barrett ehdotti Cenalle: jos hän voittaa Tarverin, Otungan, Slaterin ja Gabrielin Gauntlent-ottelussa, Barrett suostuisi ottelemaan Cenaa vastaan. Cena voitti kaikki ja hän sopi ottelun Barrettia vastaan, mikä käytäisiin Hell in a Cell -tapahtumassa tietyin ehdoin; jos Barrett häviää, Nexus hajoaa lopullisesti ja jos Cena häviää, hänen täytyy liittyä Nexusiin. Hell in a Cellissä Cena hävisi ja joutui liittymään Nexusiin. Seuraavan illan RAW'ssa anonyymi toimitusjohtaja ilmoitti, että Cenan täytyy totella Barrettin määräyksiä tai hänet erotetaan WWE:stä. Myöhemmin Barrett voitti 20 miehen battle royalin, kun Barrett määräsi toiseksi viimeiseksi selviytyneen Cenan eliminoida itsensä. Voitollaan Barrett ansaitsi WWE mestaruusottelun Randy Ortonia vastaan Bragging Rightsiin. Bragging Rightsissa Barrett ilmoitti WWE Tag Team mestareille, "Dashing" Cody Rhodesille ja Drew McIntyrelle, että he tulisivat kohtaamaan Otungan ja Cenan. Otunga ja Cena ansaitsivat ensimmäiset mestaruudet Nexusille. Myöhemmin Nexus auttoi Kanea hautaamaan The Undertakerin ja säilyttämään World Heavyweight -mestaruuden. Päätapahtumassa Barrett voitti Ortonin diskauksella, eikä siis voittanut titteliä, koska mestaruudet eivät vaihda käsiä, jos tullaan diskatuksi tai uloslasketuksi. Barrett sai uusintaottelun Survivor Seriesiin Ortonia vastaan mestaruudesta, ja määräsi stipulaation otteluun, jossa Cena toimii spesiaalituomarina; jos Wade voittaa mestaruuden, Cena vapautuu Nexusista, mutta jos Wade häviää ottelun, Cena erotetaan WWE:stä. Survivor Seriesissä Orton sai iskettyä Barrettille RKO:n Cenan avulla, minkä seurauksena Cena laski kolmeen ja hänen uransa päättyi. Seuraavan illan RAW'ssa Barrett sai uusintaottelun Ortonia vastaan, koska Cena oli tehnyt valmiiksi päätöksen kumpi tulee voittamaan Survivor Seriesissä. Ennen heidän ottelunsa alkua Nexus hyökkäsi Ortonin kimppuun loukaten hänen polvensa. Barrett hävisi ottelun Cenan sekaannuttua otteluun. Cena jatkoi Nexuksen jäsenten pieksemistä, kunnes Barrett palkkaisi hänet uudestaan WWE:hen. Nexus vaati Barrettia palkkaamaan Cenan takaisin, tai hänet häädettäisiin ryhmästä. 13. joulukuuta RAW'ssa Barrett palkkasi Cenan takaisin WWE:hen. Yhtenä edellytyksistä Barrettin palkatakseen Cenan uudestaan oli heidän välinen Chairs-tyypin matsi TLC: Tables, Ladders & Chairsissa, jonka Barrett hävisi.
3. tammikuuta 2011 Rawissa Barrett tuli kohtaamaan kehässä CM Punkin, joka oli ottanut Nexuksen johdon sillä välin kun Barrett oli toipumassa TLC tapahtumassa käydystä ottelustaan. Punk antoi Barrettille tilaisuuden voittaa Nexusin johtajanpaikka takaisin Barrettille, jos hän voittaisi three-way steel cage -ottelun, jossa kilpailtiin ykköshaastajuudesta WWE Championshipiin. Ottelun aikana CM Punk tuli kehään ja esitti auttavansa Barrettia, mutta sen sijaan Punk repi Barrettin kädestä tämän Nexus-tunnusnauhan ja tönäisi tämän häkin reunalta takaisin kehään. Ottelun voitti Randy Orton.
The Corre ja Intercontinental Mestari (2011)
7. tammikuuta 2011 Barrett teki SmackDown debyyttinsä, jolloin hän hyökkäsi Big Show’n kimppuun kesken tämän ottelun, mikä maksoi Show’lle ykköshaastajuuden World Heavyweight -mestaruudesta. Seuraavalla viikolla Barrettilla ja Big Show’lla oli matsi, joka päättyi Barrettin diskaukseen, kun juuri Smackdowniin siirretty Ezekiel Jackson sekä Nexusista eronneet Justin Gabriel ja Heath Slater hyökkäsivät Big Show’n kimppuun. Seuraavalla viikolla Barrett nimesi ryhmän The Correksi. Corre osallistui vuoden 2011 Royal Rumbleen, mutta kukaan heistä ei sitä voittanut. 4. helmikuuta SmackDownissa Barrett voitti Big Show’n ja pääsi ottelemaan Elimination Chamber -tapahtumassa Elimination Chamber-ottelussa, mikä käytiin World Heavyweight -mestaruudesta. Elimination Chamber-ottelussa Barrett astui kammioon kolmantena ja tuli eliminoiduksi ensimmäisenä Big Show’n toimesta. Elimination Chamberin jälkeen Corre jatkoi kiistaa Show’ta vastaan, ja aloittivat myös feudin Kanea vastaan maaliskuussa.
25. maaliskuuta (nauhoitettu 22. maaliskuuta) Barrett voitti Kofi Kingstonin ja hänestä tuli uusi Intercontinental mestari. Myöhemmin Ezekiel Jackson petti The Corre -joukkueen. Barrett haastoi hänet mestaruudesta Over the Limit PPV tapahtumaan, mutta hän säilytti mestaruuden, kun Slater ja Gabriel sekaantuivat otteluun. SmackDown 3.6.11 jaksossa Barrett hävisi Jacksonia vastaan uloslaskulla. Ottelun jälkeen The Corre hyökkäsi Ezekielin kimppuun, mutta Barrett jätti Justin Gabrielin ja Heath Slaterin yksin. Pian tämän jälkeen Justin Gabriel ja Heath Slater sanoivat Barretille että The Corre on ohi.
Yksin ura (2011-Nykyaika)
19. päivä kesäkuuta WWE Capitol Punishment -tapahtumassa, Barrett hävisi WWE Intercontinental Mestaruuden Ezekielille. Ensimmäinen päivä heinäkuuta Wade Barrett ilmoitettiin osallistuvan SmackDownin Money in the Bank matsiin, ja samana iltana hävisi Kanelle. 15. päivä heinäkuuta Wade Barrett hyökkäsi Sheamusin kimppuun, koska Sheamus kävi hänen ja muiden Money in the Bank jäsenien kimppuun. 17. päivä heinäkuuta MITB PPV tapahtumassa Danie Bryan voitti ottelun. Seuraavassa SmackDown:ssa Wade Barrett kohtasi Sheamusin ottelussa, joka päätyi uloslaskuun. Viikko myöhemmin hän puhui kehässä siitä, että hän ansaitsisi olla MITB matsin voittaja. Daniel Bryan kuitenkin tuli puhumaan, ja tämän jälkeen Barrett löi häntä pari kertaa, kunnes Bryan sai hänet LeBell Lock luovutusliikkeseen. Kaksi viikkoa myöhemmin Daniel Bryan hävisi ottelun Alberto Del Riolle. Tämän jälkeen Wade Barrett kävi Daniel Bryanin kimppuun. Heille ilmoitettiin ottelu WWE SummerSlam 2011 tapahtumaan, jossa Wade Barrett päihitti Daniel Bryanin. Tämän jälkeen WWE.Com sivulla julkaistiin video, jossa Barrett vihjasi haastavansa Bryanin hänen salkustaan. 5. päivä syyskuuta RAW SuperShow jaksossa hän, Christian, Dolph Ziggler ja Jack Swagger hävisivät 8-Miehen Eliminaatio Joukkue Matsin John Cenaa, Sheamusta, John Morrisonia ja Alex Rileytä vastaan. Seuraavassa SmackDown jaksossa hän kohtasi Sheamuksen ottelussa, jonka hän kuitenkin hävisi diskauksella, koska Christian sekaantui matsiin. Seuraavassa SmackDown jaksossa hän ja Christian hävisi Justin Gabrielle ja Sheamukselle.
Painissa
thumb|Barrett iskemässä Ortonille Wastelandia.
Asetyylikoliinireseptori
thumb|200px|[[Asetyylikoliini]] Asetyylikoliinireseptori on solukalvon reseptori, johon asetyylikoliini voi kiinnittyä. Asetyylikoliinireseptoreita on kahta alatyyppiä: muskariinireseptoreita ja nikotiinireseptoreita. Asetyylikoliinireseptoreita on ihmisen elimistössä keskushermostossa, ääreishermostossa sekä luurankolihaksissa. Aivoissa kolinergiset eli asetyylikoliinia välittäjäaineenaan käyttävät neuronit osallistuvat vireystilan ja unen säätelyyn sekä oppimiseen ja muistiin.
Nikotiinireseptorit
Nikotiinireseptorit eli ionotrooppiset asetyylikoliinireseptorit ovat ionikanavareseptoreita, jotka osallistuvat nopeaan eksitoivaan signaalinvälitykseen. Aktivoiduttuaan reseptori alkaa päästää natriumioneja solun sisään. Reseptorityyppi on saanut nimensä siitä, että ne aktivoituvat nikotiinin sitoutuessa niihin. Systeemisesti nikotiinireseptorien aktivointi muun muassa kiihdyttää sykettä, kohottaa verenpainetta ja vapauttaa dopamiinia. Nikotiinireseptoreita on keskushermostossa, autonomisen hermoston ganglioissa, sekä poikkijuovaisten lihasten hermo-lihasliitoksissa. Nikotiinireseptorit jaotellaan hermostotyyppisiin ja lihastyyppisiin reseptoreihin.
Muskariinireseptori
Muskariinireseptoreita on keskushermostossa ja parasympaattisen hermoston postsynaptisissa kohdesoluissa. Nimensä ne ovat saaneet muskariinista, joka stimuloi yksinomaan muskariinireseptoreita. Toisin kuin nikotiinireseptorit, muskariinireseptorit ovat G-proteiinikytkentäisiä, eikä nikotiinilla ole niihin vaikutusta. Atropiini salpaa kaikkia muskariinireseptoreita.
Molekyylibiologisin perustein muskariinireseptoreita on viittä pääluokkaa (M1–M5). Sen lisäksi ne luokitellaan farmakologian perusteella kolmeen pääluokkaan (M1–M3).
Adam Kozłowiecki
pienoiskuva|Adam Kozłowiecki pienoiskuva Adam Kozłowiecki (1. huhtikuuta 1911 Huta Komorowska, Puola – 28. syyskuuta 2007 Lusaka, Sambia) oli puolalainen arkkipiispa ja kardinaali.
Kozłowiecki vihittiin papiksi 24. kesäkuuta 1937. Gestapo pidätti hänet vuonna 1939 Krakovassa ja lähetti Auschwitziin; myöhemmin hänet siirrettiin Dachaun keskitysleirille, jolla hän pysyi toisen maailmansodan loppuun.
Kozłowiecki toimi vuosina 1955–1969 Lusakan hiippakunnan arkkipiispana. Hän luopui virastaan sambialaisen Emmanuel Milingon hyväksi, mutta teki myöhemminkin lähetystyötä alueella.
Paavi nimitti Kozłowieckin kardinaaliksi 21. helmikuuta 1998. Hän kuoli Sambiassa 96-vuotiaana.
Zeleia
Zeleia oli antiikin aikainen kaupunki ja kaupunkivaltio (polis) Troaksessa nykyisen Turkin alueella. Se sijaitsi lähellä nykyistä Sarıköytä Balıkesirin maakunnassa.
Varhaisin maininta Zeleiasta on Homeroksen Iliaassa. Kaupungin asutushistoriaa ei tunneta; se ei ollut varmuudella ainakaan Miletoksen siirtokunta, päin vastoin kuin monet muut alueen kaupungit. Se saattaa olla varhaisempi ei-kreikkalainen asutus, joka on hellenisoitunut. Zeleian tiedetään olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. 400-luvulla eaa. Zeleia kuului Ateenan johtamaan Deloksen meriliittoon. Kaupunki löi omaa pronssirahaa 300-luvulta eaa. lähtien.
Zeleia toimi persialaisten tukikohtana ennen Granikosjoen taistelua. Kaupungin tiedetään olleen olemassa vielä Strabonin aikana, mutta tämän jälkeen se ei enää esiinny antiikin lähteissä.
Piirtokirjoituslähteiden perusteella kaupungissa tiedetään olleen akropolis sekä Apollon Pythiokselle omistettu pyhäkkö, johon liittyi myös oraakkeli.
Axel Ehnström
Axel Ehnström (s. 23. lokakuuta 1990 Kirkkonummi) on suomenruotsalainen laulaja-lauluntekijä.
Hän voitti vuonna 2011 Suomen euroviisukarsinnan Paradise Oskar -taiteilijanimellä esittämällään kappaleella ”Da Da Dam”. Saksan Düsseldorfissa järjestetyissä Euroviisuissa hän selviytyi semifinaalista finaaliin, jossa jäi 21. sijalle. Eurooppalaiset median edustajat valitsivat Paradise Oskarin vuoden 2011 viisujen suosikiksi ja hänelle myönnettiin parhaan ja suosituimman viisuedustajan Marcel Bezencon -palkinto finaalipäivänä 14. toukokuuta 2011. Taiteilijanimi Paradise Oskar tulee Astrid Lindgrenin kirjasta Rasmus ja kulkuri.
Euroviisujen jälkeen Ehnström on tehnyt pääasiassa kappaleita muille artisteille, kuten Lost Frequenciesille, Alle Farbenille, Deependille, Mikael Gabrielille, Pyhimykselle, Teflon Brothersille, Anna Abreulle ja Isac Elliotille. Hän on Elements Musicin listoilla sanoittajana ja säveltäjänä. Ehnström laulaa Lost Frequenciesin Less Is More -albumin ”All Or Nothing” -kappaleella.
Sen lisäksi että Ehnström on yksi Suomen kansainvälisesti menestyneimpiä lauluntekijöitä, hän on mukana Pilven Piirtäjät ja Folkhem -yhtyeissä. Ehnström oli aikoinaan laulajana myös Satin Circus -yhtyeessä.
Aiheesta muualla
Axel Ehnström Discogissa
Itse jumalat
Tausta
Kirja jakautuu kolmeen osaan, jotka julkaistiin alun perin jatkokertomuksena lehdessä. Kirjan nimi Itse jumalat on peräisin Friedrich Schillerin näytelmän Orleansin neitsyt sitaatista "Tyhmyyttä vastaan itse jumalatkin taistelevat turhaan". Sitaatista muodostuvat myös kirjan kolme osaa:
Baseballmaila
thumb|Baseballmaila Baseballmaila on puinen tai alumiininen pamppu, jota käytetään baseballissa pallon lyömiseen sen jälkeen, kun syöttäjä on sen heittänyt. Maila voi olla enintään 70 mm (2,75") paksu paksuimmasta kohdastaan ja 1,1 m (42") pitkä. Tyypillisesti sen paino on vähemmäin kuin yksi kilogramma. Lyöjä yrittää osua palloon molemmin käsin mailasta kiinni pitäen, jotta pääsisi etenemään kentälle.
Holmlund
Holmlund on muun muassa seuraavien henkilöiden sukunimi:
Christ Church Cathedral (Falklandinsaaret)
Christ Church Cathedral on kirkkorakennus Port Stanleyn kaupungissa, Falklandinsaarilla. Katedraali vihittiin käyttöön vuonna 1892.
Se on maailman eteläisin anglikaaninen katedraali. Kirkon pihalla on vuonna 1933 pystytetty kaari joka koostuu sinivalaiden leukaluista.
Kaikkien Falklandinsaarten puntaseteleiden kääntöpuolelle on painettu kuva katedraalista.
99 Luftballons (albumi)
99 Luftballons on saksalaisen yhtyeen Nenan kokoelmalevy vuodelta 1984. Se oli heidän ensimmäinen maailmanlaajuisesti julkaisemansa albumi kappaleen ”99 Luftballons” saaman suosion johdosta ja heidän ensimmäinen albuminsa, jossa oli englanninkielisiä sanoja. Albumi sai kohtuullista suosiota Yhdysvalloissa.
Charles Nungesser
Charles Eugene Jules Marie Nungesser (s. 15. maaliskuuta 1892 – katosi 8. toukokuuta 1927) oli ranskalainen lentäjä ja seikkailija, joka muistetaan parhaiten Charles Lindberghin kilpailijana.
Nungesser oli Ranskan kuuluisin lentäjä-ässä ja hänellä oli René Fonckin ja Georges Guynemerin jälkeen eniten ilmataisteluvoittoja ensimmäisessä maailmansodassa. Sodan jälkeen Nungesser katosi yrittäessään ensimmäistä välilaskutonta lentoa Atlantin valtameren yli Pariisista New Yorkiin yhdessä sota-aikaisen toverinsa François Colin kanssa. Heidän koneensa lähti Pariisista 8. toukokuuta 1927 ja nähtiin kerran Irlannin ilmatilassa, minkä jälkeen se katosi. On spekuloitu että lentokone olisi pudonnut joko Atlantin valtamereen, Newfoundlandiin tai Maineen. Kaksi viikkoa Nungesserin ja Colin katoamisen jälkeen Charles Lindberg onnistui tekemään saman lentomatkan Spirit of St. Louis -koneellaan.
Nungesserin ja Colin muistolle omistettu museo on Le Bourgetin lentokentällä Pariisissa, ja heille on omistettu myös Étretatissa sijaitseva muistomerkki.
Varhainen elämä
Charles Nungesser syntyi maaliskuussa 1892 Valenciassa. Lapsena hän oli hyvin kiinnostunut kilpaurheilusta. Opiskeltuaan École des Arts et Métiers -koulussa (jossa hän oli keskikertainen oppilas) Nungesser matkusti Etelä-Amerikkaan, ensin Rio de Janeiroon etsimään setäänsä ja sen jälkeen Buenos Airesiin, missä hän työskenteli automekaanikkona ennen kuin ryhtyi ammattilaiskilpa-ajajaksi. Hänen kiinnostuksensa kilpa-ajoon johti Nungesserin pian lentokoneiden lentäjäksi. Lopulta Nungesser löysi kadonneen setänsä ja työskenteli hänen sokeriplantaasillaan.
Palvelu ratsuväessä
Kun ensimmäinen maailmansota syttyi heinäkuussa 1914, Nungesser palasi Ranskaan ja liittyi ratsuväkirykmenttiin. Eräällä partiointiretkellä hän ja muutamat muut sotilaat valtavasivat saksalaisen partioauton surmattuaan ensin sen matkustajat. Tämä teki vaikutuksen hänen esimiehiinsä, minkä ansiosta hänelle myönnettiin Medaille Militaire -kunniamerkki ja hänen siirtoanomuksensa ilmavoimiin hyväksyttiin.
Palvelu ilmavoimissa
thumb|Nungesserin [[Nieuport 17|Nieuport Ni 17 -lentokone. Hävittäjälentokoneen rungossa on sama sydämenmuotoinen kuoleman symboli, joka oli maalattu Valkolintu-koneeseen]] Läpäistyään sotilaslentäjän koulutuksen Nungesser sijoitettiin lentomuodostelma VB106:een, missä hän pudotti ensimmäisen viholliskoneensa heinäkuussa 1915. Tästä hänelle myönnettiin Croix de Guerre -kunniamitali. Marraskuussa 1915 hän sai siirron lentomuodostelma N.65:een. Myöhemmin Nungesser liittyi Lafayette-lentueeseen, joka koostui yhdysvaltalaisista vapaaehtoisista. Vuoden 1916 lopussa hän oli saavuttanut 21 ilmataisteluvoittoa.
Kuriton persoonallisuus
Huolimatta ansioistaan taistelulentäjänä Nungesser oli arestirangaistuksen alaisena useita kertoja lennettyään ilman lupaa. Hän ei pitänyt tiukasta sotilaskurista ja meni Pariisiin nautiskelemaan alkoholista ja naisten seurasta niin usein kuin mahdollista. Hän oli johtava sotilaspilotti, jonka taistelutaidot saksalaisia vastaan olivat laajasti uutisoitu aihe Ranskassa. Nungesserin ulkonäkö ja persoonallisuus sekä hänen mielenkiintonsa kohteet (vaara, kauniit naiset, viini ja nopeat autot) tekivät hänestä stereotyyppisen taistelulentäjän ruumiillistuman. Vastakohtana epäsosiaalisena pidetylle René Fonckille Nungesser oli pidetty henkilö taistelutoveriensa keskuudessa. Tammikuussa 1916 hän joutui pahaan kolariin, jossa hänen molemmat jalkansa murtuivat. Hän ontui loukkaantumisten takia usein niin pahasti, että hänet piti auttaa ohjaamoon.
Työskentely elokuvateollisuuden parissa
Kun ensimmäinen maailmansota oli päättynyt marraskuussa 1918, Nungesser yritti perustaa lentokoulua, mutta hän ei saanut houkuteltua siihen tarpeeksi paljon oppilaita. Sodanjälkeinen taloudellinen taantuma oli jättänyt monia sotaveteraaneja työttömäksi, joten Nungesser päätti kokeilla mahdollisuuksiaan elokuvateollisuuden parissa Yhdysvalloissa, missä lentäjäsankarien teot olivat suosittu elokuvien aihe. Kun hän oli tekemässä The Dawn Patrol -elokuvaa, hän kiinnostui yrityksesta tehdä Atlantin ylittävä lento ja kertoi ystävilleen, että hänen seuraava matkansa tapahtuisi lentäen.
Katoaminen
François Coli, lentosuunnistaja joka oli tunnettu historiallisista lennoista Välimerellä, oli suunnitellut Atlantin ylittävää lentoa vuodesta 1923 lähtien yhdessä taistelutoverinsa Paul Tarasconin kanssa. Kun Tarascon joutui luopumaan lennosta loukkaannuttuaan kolarissa, Nungesser tuli hänen korvaajakseen. Nungesser ja Coli aloittivat lentonsa Le Bourgetin lentokentältä Pariisista 8. toukokuuta 1927 päämääränään New York. Heidän 160 hv moottorilla varustettu koneensa oli nimeltään Valkolintu (L'Oiseau Blanc) ja ohjaamon alapuolelle kylkiin oli maalattu kopio Nungesserin ensimmäisen maailmansodan aikana käyttämästä kuoleman vertauskuvasta. Lentäjät pitivät kuviota suojelevana maskottina.
Heidän koneensa nähtiin viimeisen kerran ylittämässä Irlantia ja kun he eivät koskaan saapuneet perille, oletettiin että he olivat pudonneet Atlantin valtamereen. Kaksi viikkoa katoamisen jälkeen amerikkalainen lentäjä Charles Lindbergh onnistui yksinlennossaan New Yorkista Pariisiin ja sai sankarin vastaanoton ranskalaisilta, vaikka he surivat Nungesserin ja Colin katoamista. Vuosien saatossa on yritetty selvittää useita kertoja, mitä Nungesserille ja Colille tapahtui. Useat uskovat lentokoneen syöksyneen Atlanttiin, mutta johtavana vaihtoehtoisena teoriana pidetään koneen putoamista Maineen. Jäännöksiä koneesta ja lentäjien ruumiista ei ole kuitenkaan koskaan löydetty.
Charles Nungesser elokuvien hahmona
Ensimmäisen yhdysvaltalaisen ilmataisteluelokuvan The Dawn Patrol (1930) kohtauksissa Nungesser esitti itseään lentäen samanlaisella koneella kuin hän taisteli sodassa. Elokuvasta tuli menestys lukuisten näyttävien ilmataistelukohtauksien ansiosta, mutta se kuvattiin neljä vuotta ennen ensi-iltaansa. On esitetty huhuja että Nungesser olisi ollut yksi stuntlentäjistä joka olisi kuollut Hornan enkelit -elokuvan kuvauksissa, mutta ne väitteet eivät pidä paikkaansa. 1970-luvulla valmistui samanniminen ranskalainen elokuva (Les as des as), pääosassa Jean-Paul Belmondo, jonka kohtaukset esittivät tapahtumia Nungesserin elämästä.
Alfons Maria Stickler
pienoiskuva Alfons Maria Stickler (23. elokuuta 1910, Neunkirchen – 12. joulukuuta 2007) oli itävaltalainen titulaariarkkipiispa ja katolisen kirkon kardinaali. Hänestä tuli kardinaali 25. toukokuuta 1985 ja vanhin kardinaali Johannes Willebrandsin (s. 1909) kuoltua 1. elokuuta 2006.
Stickler syntyi Neunkirchenissä, lähellä Wieniä Itävallassa kahdestatoista lapsesta järjestyksessä toiseksi. Hän liittyi nuorena salesiaaneihin ja sai pappisvihkimyksensä 27. maaliskuuta 1937.
Stickler toimi Vatikaanin salaisen arkiston hoitajana ja Vatikaanin kirjaston kirjastonhoitajana vuosina 1985–1988.
Videopelivuosi 1985
Tämä artikkeli käsittelee vuoden 1985 videopelijulkaisuja ja videopelimaailman merkittäviä tapahtumia.
Edward Maya
pienoiskuva|Edward Maya vuonna 2010. Edward Maya (oik. Eduard Marian Ilie, s. 29. kesäkuuta 1986 Bukarest, Romania) on romanialainen musiikkituottaja, säveltäjä ja muusikko. Ollessaan vasta 19-vuotias hän sävelsi yhdessä Eduard Carcotan kanssa Mihai Trăistariun Tornero-kappaleen, joka oli Romanian edustuskappale Eurovision laulukilpailussa 2006. Lisäksi hän on tehnyt lukuisia kappaleita Akcent-yhtyeelle. Mayan lopullinen läpimurto oli hänen ensimmäinen omissa nimissään julkaisema singlensä Stereo Love vuodelta 2009.
Vanhojen metsien suojeluohjelma
Ohjelmaan kuuluvien kohteiden pinta-alasta on perustettu suojelualueiksi tai valtion omistuksessa 99 prosenttia. Kohteet sijaitsevat pääosin Pohjois- ja Itä-Suomessa. Valtioneuvosto on tehnyt kolme periaatepäätöstä vanhojen metsien suojelusta. Oulu–Kuusamo–Kajaani-linjan eteläpuolisia valtion maiden vanhoja metsiä päätettiin suojella noin 23 000 hehtaaria vuonna 1993. Tätä ohjelmaa täydennettiin vielä noin 3 900 hehtaarilla 1995. Valtioneuvosto päätti suojella Pohjois-Suomen valtion mailla 293 600 hehtaaria 1996. Lisäksi yksityismaiden vanhoja metsiä päätettiin suojella noin 8 500 hehtaaria.
Kuusamon yhteismetsän alueella olevia vanhoja metsiä päätettiin hankkia suojeluun noin 14 000 hehtaaria. Yksityisten omistamien maiden suojelu on jo lähes kokonaan toteutettu. Natura 2000 –verkostossa on noin 30 000 hehtaaria sellaisia Etelä-Suomen metsiä, jotka eivät kuulu mihinkään suojeluohjelmaan, mutta joista osa on varsinaisia vanhoja metsiä.
Vanhoja metsiä suojellaan lisäksi Metso-ohjelmalla.
Tovuzin piirikunta
thumb|250px|Tovuzin piiri Azerbaidžanin kartalla. Tovuzin piirikunta on paikallishallintoalue Azerbaidžanissa. Vuonna 1930 perustetun piirin pinta-ala on 1942 neliökilometriä. Asukkaita on 159 000 henkeä (vuonna 2010).
Tovuzin piiri sijaitsee Azerbaidžan luoteisosassa Kurajoen laaksossa. Se rajoittuu pohjoisessa Georgiaan ja Samuxin piiriin, idässä Şəmkirin ja etelässä Gədəbəyn piireihin, lounaassa Armeniaan ja luoteessa Ağstafan piiriin.
Piirin keskus on Tovuzin kaupunki, josta on 439 kilometriä maan pääkaupunkiin Bakuun. Toinen merkittävämpi paikkakunta on Qovlarin taajama. Kuntia on yhteensä 62 ja kyliä 102. Kaupunkiväestön osuus on 17,0 % (vuonna 2010). Vuoden 1999 väestönlaskennan mukaan 99,5 % asukkaista on azereja.
Paikallislehtenä ilmestyy Tovuz.
Krista Ranta-Pere
Krista Ranta-Pere (s. 22. toukokuuta 1981 Harjavalta) on aktiiviuransa lopettanut suomalainen kilpakävelijä. Hänen seuranaan oli Kokemäen Kova-Väki ja hänen valmentajanaan toimi Markku Johansson. Kalevan kisoista Ranta-Pere saavutti 10 kilometrin kävelyssä kultaa vuonna 1997 sekä hopeaa vuonna 1996. Lisäksi hän pitää hallussaan useita matkakohtaisia Suomen ennätyksiä eri ikäluokissa 14-vuotiaista aina 19-vuotiaisiin saakka. Virallisissa kilpailuissa hän ei ole esiintynyt vuoden 1999 jälkeen.
Hans Georg Klamroth
Johannes ”Hans” Georg Klamroth (12. lokakuuta 1898, Halberstadt – 26. elokuuta 1944) oli tietoinen kaukaisen sukulaisensa ja vävynsä everstiluutnantti Bernhard Klamrothin kautta Adolf Hitlerin salamurhayrityksestä.
Kun pommi Wolfsschanzessa Itä-Preussissa 20. heinäkuuta 1944 ei surmannut Hitleriä, Klamroth pidätettiin ja Volksgerichtshofissa 15. elokuuta järjestetyn näytösoikeudenkäynnin jälkeen hänet tuomittiin kuolemaan, koska hän ei ollut paljastanut salajuonta. Hänet surmattiin Plötzenseen vankilassa Berliinissä 26. elokuuta.
Liikemies Klamroth oli alkujaan kansallissosialismin kannattaja ja kansallissosialistisen puolueen ja SS:n jäsen. Hän palveli myös majurina reservissä Wehrmachtin tiedustelu-upseerina.
Hänen tyttärensä, televisiotoimittaja Wibke Bruhns (s. 1938) on julkaissut isänsä elämäkerran 2004. Kirja, Meines Vaters Land (suom. Isäni maa, Siltala, 2010) herätti paljon keskustelua.
Alismaan tarinat
Alismaan tarinat on Suzanne Collinsin tekemä kirjasarja, jossa on ilmestynyt viisi kirjaa; Ylismaan Gregor, Gregor ja Turman ennustus, Gregor ja Alismaan vitsaus, Gregor ja salaisuuksien merkit sekä Gregor ja rottien koodi.
Kalifornian yliopisto (Los Angeles)
thumb|right|Sisääntulokyltti kampusalueelle. thumb|Powell-kirjasto. Kalifornian yliopisto Los Angelesissa (University of California, Los Angeles eli UCLA) on julkinen Kalifornian yliopiston kampusyliopisto. Se sijaitsee Westwoodissa, läntisessä Los Angelesissa, Kaliforniassa.
Suomen keskiaikaseura
Suomen keskiaikaseura ry eli Aarnimetsän paronikunta on suomalainen keskiajan ja renessanssin harrastajien yhdistys. Seura on osa kansainvälistä historianelävöittäjien Society for Creative Anachronism -järjestöä. SCA tutkii keskiaikaa ja elävöittää romantisoitua kuvaa tästä aikakaudesta.
Seuran jäsenyhdistykset ovat Hämeen keskiaikaseura ry (Hämeenlinna, Tampere, Valkeakoski), Keskiaikaseura Hukka ry (pääkaupunkiseutu), Keskiaikaseura Miehonlinna ry (Kouvola, Valkeala, Kuusankoski), Kotkan keskiaikaseura ry (Kotka), Oulun keskiaikaseura ry (Oulu), Turun keskiaikaseura Unikankare ry (Turku) ja Peräpohjolan keskiaikaseura ry (Tornio).
Elisa Louhelainen
Elisa Louhelainen (s. 16. maaliskuuta 1959) on aktiiviuransa päättänyt suomalainen kestävyysjuoksija. Hän edusti koko uransa ajan Lahden Ahkeraa ja hänen valmentajinaan toimivat Risto Kalermo sekä Timo Paljakka. Aikuisten SM-tasolla Louhelainen saavutti kaksi mitalia ottaen maratonilta pronssia sekä vuonna 1997 että vuonna 2000. Virallisissa kilpailuissa hän ei ole esiintynyt vuoden 2000 jälkeen.
Paappala
Paappala on kylä Liedon Yliskulmalla. Savijoen varrella oleva Paappala oli 1500-luvulla yksinäistalo, joka jaettiin kahdeksi taloksi 1700-luvulla.
Paappalassa on risteys, josta pääsee Vanhalle Hämeentielle. Paappalaan on suunnitteilla tuulipuisto.
HIV-rokote
pienoiskuva|Erilaisia lähestymistapoja HIV-rokotteen kehitykseen. Teksti englanniksi. Toimivaa rokotetta HIV:lle ei kyetty kehittämään. HIV-rokotetta on yritetty kehitellä jo kolmekymmentä vuotta. HIV-rokotteen kehittäminen on vaikeaa, koska taudilla on useita eri kantoja sekä HI-virus pystyy muuntautumaan ja välttämään immuunijärjestelmän torjuntayritykset. Onnistuessaan HIV-rokote voisi toimia joko taudin parantavana hoitokeinona tai taudin estävänä rokotteena.
Historia
Kun HIV paljastui AIDSin aiheuttajaksi vuosina 1983 ja 1984, oletettiin rokotteen olevan helposti kehitettävissä. Vuonna 1984 uskottiin rokotteen olevan käyttövalmis kahdessa vuodessa. Ensimmäiset rokotekokeet 1980-luvun puolivälissä perustuivat hepatiitti B -rokotteiden valmistusmenetelmään, jossa viruksen pintaproteiinia monistettiin hiivan avulla. Molekyylibiologian uusien menetelmien avulla pystyttiin selvittämään viruksen rakenneproteiinit ja perimä. Nämä auttoivat rokotteen kehittämistä alussa. Viruksen geneettisen monimuotoisuuden vuoksi rokotteet eivät kuitenkaan onnistuneet.
Rokotetta ei ole kyetty kehittämään kolmenkymmen vuoden aikana useista yrityksistä huolimatta. Tieteellisen konsensuksen mukaan rokote olisi yhä paras tapa estää HIV-tartuntojen leviäminen.
HIV:ta esiintyy nykyään laajiten Saharan eteläpuoleisessa Afrikassa. UNAIDS:in mukaan vuonna 2018 37,9 miljoonaa ihmistä oli sairastunut HIV-infektioon. Vuosittain 1,7 miljoonaa ihmistä saa HIV-tartunnan. Tartuntojen määrä on kasvussa maailmanlaajuisesti.
Tehokkaat estolääkkeet ovat muuttaneet HIV:n tappavasta taudista hallittavissa olevaksi. Nykyään 19 miljoonaa ihmistä on elinikäisellä estolääkityksellä. Estolääkityksellä voi olla kuitenkin vakavia sivuvaikutuksia terveyteen. Hoidon keskeytyminen tekee HIV:ta sairastavasta jälleen taudintartuttajan.
Geneettinen moninaisuus ja viruksen mutatoituminen
Vaikeimmat haasteet rokotteen kehittämiselle ovat olleet HIV-viruksen nopea mutatoituminen ja viruksen rekombinaatio monistuessa. HIV:lla on valtavan laaja geneettinen moninaisuus, joka erityisesti keskittyy viruksen suojakuoren glykoproteiiniin. Immuunipuolustusjärjestelmä tunnistaa taudin nimenomaan juuri näistä suojakuoren proteiineista. HIV-viruksella on taipumus tuottaa virheitä monistuessaan, joka aiheuttaa viruksen mutatoitumista, heikentää hoidon tuloksia ja aiheuttaa terveydellisiä seurauksia taudin kantajille. Virus tuottaa 1-10 mutaatiota genomia kohden jokaisessa monistumisessaan.
HIV-viruksen perimä voidaan jakaa neljään pääryhmään: M (Main), O (Outlier), N (non-M/non-O), ja P (pending). Lisäksi ryhmä M voidaan vielä jakaa 9 alatyyppiin, jotka on nimetty kirjaimin A, B, C, D, F, G, H, J, ja K. Alatyypeissä aminohappojen koostumus voi vaihdella keskenään jopa 30% ja suurimmillaan vaihtelu on 42%. Rokotteen kehittämiselle ongelman aiheuttaa myös se, että Saharan eteläpuoleisessa Afrikassa 10-20% on sairastunut kahteen tai useampaan eri HIV-kantaan samanaikaisesti.
Suojakuori
Muodonmuutoksen lisäksi viruksen suuri suojakuori estää immuunijärjestelmän tuottamien vasta-aineiden ja puolustusmenetelmien tehokkuutta virusta vastaan.
Perinteisten menetelmien soveltumattomuus
HIV poikkeaa täysin kaikista muista taudeista, jota vastaan rokote on onnistuttu kehittämään. Useimmat perinteisesti rokotteiden kehittämisessä käytetyt menetelmät, kuten heikennetyt virukset, eivät ole turvallisia tai mahdollisia HIV-rokotteessa, sillä tällöin vaarana olisi HIV:n pysyvä yhteensulautuminen ihmisen perimään. Tästä syystä rokote voi sisältää vaan viruksen osia, mutta ei kokonaisia viruksia.
Tutkimus ja rahoitus
Ihannetapauksessa HIV-rokote olisi halpa valmistaa ja helppokäyttöinen, eikä tarvitsi kylmäketjua. Lisäksi sen suoja olisi ihanteellisessa tapauksessa elinikäinen. Näin sitä olisi parhaiten mahdollista käyttää Saharan eteläpuoleisessa Afrikassa.
Lääketeollisuus ei ole ollut kiinnostunut rahoittamaan rokotteen tutkimusta merkittävästi. Lisäksi tutkijoilta puuttuu soveltuvat mallit eläinkokeita varten sekä ymmärrys yhteydestä immuunipuolustusjärjestelmään.
Rokotetutkimukset
Ensimmäiset rokotekokeet tehtiin Zairessa (nyk. Kongon demokraattinen tasavalta) vuonna 1986. Rokotetuille annettiin neljä vahvistusannosta. Näiden kokeiden jälkeen on rokotetutkimuksia tehty 250. Niistä noin 140 on tehty Yhdysvalloissa, loput Afrikan maissa ja Thaimaassa. *) MSM = Miesten kanssa seksiä harrastava mies.
Professori Dan Barouch johtamassa tutkimuksessa 393 koehenkilön joukossa saatiin aikaan HIV:tä torjuvia reaktioita aikaan. Todellisesta torjuntakyvystä ei ole tarkkaa tietoa. Saman hoidon saaneista reesus-apinoista 67 % sai suojan HIV:tä vastaan.
Tamperelainen yritys FIT Biotech oli aloittamassa hoitavan HIV-rokotteen kliiniset testaukset vuonna 2013. Tuolloin uskottiin rokotteen tulevan markkinoille muutaman vuoden kuluessa. Yritys kuitenkin hakeutui konkurssiin vuonna 2019.
Lyhytaikaisen suojan tarjoava lääke
Vuonna 2018 julkaistussa tutkimuksessa yhdysvaltalainen tutkimusryhmä, jota johti HIV-tutkija Malcolm Martin, kertoi onnistuneensa kehittämään vasta-aineen, joka esti reesus-apinoita saamasta tartuntaa 20 päivään. Kyseessä ei kuitenkaan ole rokote, vaan vähitellen tehoaan menettävä vasta-aine. Varsinaisen rokotteen tarkoituksena olisi saada ihmisen keho tuottamaan vasta-ainetta itse.
Antonia Brico
thumb|right|Antonia Brico vuonna 1940.
Antonia Brico (26. kesäkuuta 1902 Rotterdam – 3. elokuuta 1989 Denver) oli alankomaalaissyntyinen, Yhdysvaltoihin lapsena asettunut kapellimestari ja pianisti. Hänet tunnetaan ensimmäisenä naisena, joka saavutti laajaa tunnustusta ja hyväksyntää maailmanluokan sinfoniaorkestereiden johdossa.
Brico asui Yhdysvalloissa vuodesta 1908 ja valmistui high schoolista Oaklandissa vuonna 1919 sekä Kalifornian yliopistosta, Berkeleystä vuonna 1923. Yliopistovuosinaan hän avusti San Franciscon oopperan johtajaa, ja sittemmin hän sai pianonsoiton opetusta eri opettajilta, esimerkiksi Zygmunt Stojowskilta. Vuonna 1927 Brico pääsi Berliinin valtionmusiikkiakatemiaan, ja vuonna 1929 hänestä tuli ensimmäinen sen orkesterinjohdon mestarikurssilta valmistunut yhdysvaltalainen. Tänä aikana ja sitten vielä kolmen vuoden ajan Brico sai opetusta Hampurin filharmonikkojen kapellimestari Karl Muckilta.
Debyyttinsä ammattimaisena kapellimestarina Brico teki helmikuussa 1930 Berliinin filharmonikkojen kanssa. Kriitiko suhtautuivat hyvin myönteisesti tähän esiintymiseen, kuten myös seuraaviin esiintymisiin Los Angelesin sinfoniaorkesterin, San Franciscon sinfoniaorkesterin ja Hampurin filharmonikkojen kanssa. New Yorkissa Brico esiintyi ensimmäistä kertaa tammikuussa 1933, ja heinäkuussa 1938 hän johti ensimmäisenä naisena New Yorkin filharmonikkoja. Vuonna 1946 hän teki kattavan Euroopan-kiertueen, joka sisälsi esiintymisiä niin pianistina kuin kapellimestarinakin. Kiertueen aikana Jean Sibelius kutsui Bricon johtamaan Helsingin kaupunginorkesteria teostensa esityksissä.
Vuonna 1942 Brico muutti Denveriin, Coloradoon, jossa hän perusti Bach-seuran ja naisten jousiyhtyeen. Hän perusti vuonna 1948 Denver Businessmen's Orchestran, josta sittemmin tuli Brico-sinfoniaorkesteri ja joka nykyään tunnetaan nimellä Denverin filharmonikot. Tätä orkesteria Brico johti, kunnes jäi eläkkeelle vuonna 1985.
Kivennapa
thumb|150px|right|Kivennavan epävirallinen perinnevaakuna.
Kivennapa on entinen Suomen kunta Karjalankannaksella Neuvostoliitolle 1944 luovutetulla alueella. Kivennapa sijaitsi vain 60 km:n päässä Pietarista Venäjän vastaisella rajalla. Se oli suurin Kannaksen rajakunnista, ja sillä oli myös pisin yhtenäinen raja Neuvostoliiton kanssa, 54 km. Kivennavan naapureina olivat etelässä Terijoki ja Uusikirkko, lännessä Kanneljärvi, pohjoisessa Muolaa ja Valkjärvi sekä koillisessa Rautu. Neuvostoliiton puolella rajanaapurina oli Lempaala.
Kivennavan pinta-ala oli 633 km², asukkaita 10 000. Viipuri–Pietari-maantie kulki pitäjän halki.
Nykyisin Kivennavan kirkonkylän nimi on venäjäksi Pervomaiskoje, ja se on Leningradin alueen Viipurin piirin Pervomaiskojen eli Kivennavan maalaiskunnan keskus, jonka rajat kuitenkin poikkeavat suuresti Suomen aikaisen Kivennavan kunnan rajoista. Entisen Kivennavan Raivolan kylä puolestaan on nykyisen Roštšinon eli Raivolan kaupunkikunnan keskustaajama.
Historia
Itsenäiseksi seurakunnaksi Kivennapa muodostui vuonna 1352 Hanttula-nimisenä. Ensimmäisen kerran Kivennapa mainitaan asiakirjoissa vuonna 1445 ja merkinnee etuvarustusta (saks. Kivenibbe). Kivennavalla siirryttiin kunnallishallintoon vuonna 1871. Vuonna 1911 Kivennavan Suomenlahteen rajoittuvasta eteläosasta muodostettiin Terijoen kunta. Valtio pidätti metsistä huomattavan osan ns. kruununpuistoiksi. Kivennavan metsistä erotettiin valtion metsiksi 10 000 hehtaaria eli 21 % koko pitäjän metsävaroista.
Elokuussa 1911 keisari Nikolai II antoi lakiehdotuksen Kivennavan ja Uudenkirkon kuntien liittämisestä Pietarin kuvernementtiin. Yhtenä perusteluna asialle oli Kivennavan kuntaan vielä silloin kuuluneen Terijoen huvilayhdyskunnan runsas venäläisväestö. Ehdotus annettiin myös Suomen eduskunnan hyväksyttäväksi, mutta sai Suomessa osakseen ankaraa vastustusta ja jäi toteuttamatta. Suomen itsenäistymisen jälkeen vuonna 1920 Tarton rauhassa vahvistettiin vanha suuriruhtinaskunnan raja Suomen ja Neuvosto-Venäjän väliseksi rajaksi, ja näin ollen myös Kivennapa jäi Suomelle.
Maataloudesta sai toimeentulonsa 85 % väestöstä. Viimeisinä vuosina erikoistuttiin perunan ja sokerijuurikkaan sopimusviljelyyn. Pitäjässä oli mylly ja sahalaitoksia monissa kylissä, samoin pienteollisuutta ja monipuolista palvelutoimintaa. Raivolan kotelotehtaissa tehtiin lähes kaikki Suomen savukerasiat. Raivolassa oli myös oma sähkölaitos.
Kivennavan kylistä on heraldikko Martti Mikkolainen tehnyt maailmanhistorian ainoan kylävaakunasarjan.
Kivennavan väestöä sijoitettiin jatkosodan jälkeen seuraaville paikkakunnille: Eräjärvi, Hauho, Jämsä, Kangasala, Kuhmalahti, Lammi, Luopioinen, Längelmäki, Padasjoki, Pälkäne, Sahalahti ja Tuulos.
Kylät
Ahjärvi, Hartonen, Hiirelä, Holttila, Ikola, Jalkala, Joutselkä, Jäppinen, Kanala, Karvala, Kaukolempiälä, Kauksamo, Kekrola, Kivennavan kirkonkylä, Kontu, Korpikylä, Kotselkä, Lavola, Liikola, Lintula, Lipola, Miettilä, Multala, Mustapohja, Pamppala, Patrikki, Pihlainen, Polviselkä, Raivola, Rantakylä, Rasala, Riihisyrjä, Riihiö, Rontu, Räikylä, Saarenmaa, Seppälä, Siiranmäki, Soppikylä, Suurselkälä (Suurselkä), Tammiselkä, Tirttula, Tonteri, Uupune, Vaittila, Vanhakylä, Vehmainen, Voipiala, Vuottaa, Ylentelä.
Lukuvuonna 1937–1938 kunta oli jaettu 18 koulupiiriin.
Henkilöitä
Tunnettuja kivennapalaisia ovat punaisten johtajana toiminut näyttelijä Hugo Salmela, tulenkantajina tunnetut runoilija Ilmari Pimiä ja kirjailija Olavi Paavolainen sekä ruotsiksi kirjoittanut Raivolan kylän kuuluisa asukas Edith Södergran. Kotiseutuneuvos Uljas Kiuru on syntynyt Kivennavan Karvalassa. Kivennapalainen oli myös kaukopartiomies ja Mannerheim-ristin ritari Arvo Mörö, joka sodan jälkeen toimi liikennöitsijänä Oulussa. Myös yrittäjä Raimo Rahikka syntyi Kivennavalla. Kauppaneuvos Seppo Toiviainen syntyi Kivennavalla.
Anton Hedman
Anton Hedman (s. 15. toukokuuta 1986 Tukholma, Ruotsi) on ruotsalainen uransa lopettanut jääkiekkoilija. Hän on pelipaikaltaan vasen laitahyökkääjä.
Pelityyli
Elite Prospects -sivuston vuonna 2013 tehdyn analyysin mukaan Hedman on isokokoinen laitahyökkääjä, joka taklaa kovaa, tykkää pelata fyysisesti ja ärsyttää vastustajia. Hän on kokoisekseen nopea luistelija ja Hedman on myös kohtalaisen hyvä hyökkäyspäässä. Hän on myös vahva laitaväännöissä ja hyvä suojaamaan kiekkoa kulmissa. Hedmanin pelityyli kostautuu ajoittain kuitenkin turhina jäähyinä.